**Informácia z rokovania VV SsFZ**

Dňa 9. 2. 2017 zasadal VV SsFZ, ktorý:

**vzal na vedomie**

* informáciu o úmrtí bývalých rozhodcov a futbalových činovníkov Igora Šrámku z Bratislavy a Ladislava Gelačáka z Prievidze,
* informácie podané predsedom SsFZ o činnosti a rozhodnutiach vyšších futbalových orgánov,
* prípravu jarnej časti súťaži roč. 2016/17,
* vyhodnotenie činnosti výberov SsFZ v roku 2016,
* vyhodnotenie 22. ročníka ankety 11-tka SsFZ roku 2016,
* prípravu Konferencie SFZ – 31. 3. 2017 v Senci,

**prerokoval**

* pripravenosť seminárov R a DZ pred jarnou časťou súťaží
* zloženie odborných komisií SsFZ
* prípravu tvorby materiálu týkajúceho sa plnenia opatrení a podnetov rozvoja futbalu v pôsobnosti SsFZ v rokoch 2014-2017, ktorý bude súčasťou rokovania najbližšej Konferencie SsFZ
* zloženie členov Volebnej komisie SsFZ
* znenie Rokovacieho a Volebného poriadku SsFZ

**schválil**

* nasledovné opatrenia

a) podať na SFZ námet na zmenu/úpravu 440/2015 Z.z. Zákona o športe tak, aby sa pri dobrovoľníkoch zvýšila sume oslobodená od zdanenia a odvodov z terajších 500 € na 1.000 €.

b) Podať na SFZ námet, aby bol TIPOS zaviazaný povinnosťou (dohoda) prispievať v rámci výstavby a rekonštrukcie futbalových areálov, prípadne prispievať klubom, ktoré sa objavia v ponuke stretnutí.

c) Pripraviť návrh na zmenu v RS 2017/2018, kap. XX.ŠTART A STRIEDANIE HRÁČOV tak, aby bolo možné v súťažiach dospelých, riadených SsFZ (po dohode regiónov v T. Lomnici) striedať v MFS 4 hráčov.

d) Upriamiť pozornosť DZ na zimnom seminári na dôslednejšiu činnosť DZ pred stretnutím - prípravu MFS.

e) V priebehu Aktívu ŠTK a KM otvoriť otázky týkajúce sa prípravy pracovných porád so zástupcami FK v budúcom volebnom období:

* plnia pracovné porady naďalej svoju základnú funkciu – výmeny informácii a prerokovanie problémov, na ktorých prezentovanie a riešenie nevytvárajú vhodné podmienky konferencie, prípadne aktív,
* zmena termínov, resp. formátu stretnutí,

ktoré vzišli z podnetov a návrhov účastníkov aktívov vedenia SsFZ s FK po skončení jesene 2016,

* finančnú podporu vybratých turnajov mládeže v roku 2017,
* prípravu Konferencie SsFZ, ktorá sa uskutoční 9. 3. 2017 v B. Bystrici a vyzýva ObFZ aby dali do súladu s legislatívou SsFZ ich delegátov konferencie,
* doplnky Organizačného poriadku SsFZ,
* Organizačno-technické a obsahové zabezpečenie Konferencie SsFZ 15.12. 2017,
* termín konania turnaja dospelých Regions Cup, ktorý sa uskutoční v asociačnom termíne III. ligy – 8. – 10. 9. 2017 vo Vysokých Tatrách,
* predbežne schválil termínovú listinu pre súťaže dospelých, súťažný ročník 2017/2018